OzLabs/hebrew-wiki-articles huggingface dataset:
קרחון יאנסי

קרחון יאנסי (באנגלית: Yancey Glacier) הוא קרחון הממוקם ברכס בריטניה שבאנטארקטיקה.

הקרחון זורם בסמוך להר מקלינטוק דרום מערבה ונשפך אל קרחון בירד, ממערב לקרחון סנט.

==היסטוריה==
===גילוי הקרחון===
הקרחון מופה לראשונה באמצעות תצלומי אוויר של צי ארצות הברית.
===מקור השם===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם אוניית צי ארצות הברית יאנסי ( USS Yancey (AKA-93)), שהייתה אוניית מטען קרבית של צי ארצות הברית במסגרת מבצע קפיצה לגובה (שנערך בין 1946-1947).

שמו של הקרחון ניתן לו יחד עם מתן השם לקרחון בירד הסמוך, אשר נקרא על שם אדמירל ריצ'רד בירד, שהיה מפקד המבצע.

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:16858 קרחון יאנסי] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/20336 קרחון יאנסי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/display_name.cfm?gaz_id=558 קרחון יאנסי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16342&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון יאנסי] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/yancey_glacier מחשבון מרחקים - המרחק מקרחון יאנסי לאתרים סמוכים]

== הערות שוליים ==

יאנסי
קטגוריה:ארצות הברית באנטארקטיקה
ארמיית האוויר השישית

ארמיית האוויר השישית (ברוסית: воздушная армия я-6) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ב-14 ביוני 1942 בהתאם לפקודת שר ההגנה של ברית המועצות. היא החלה את דרכה בלחימה במבצע דמיאנסק. בהמשך היא נתנה חיפוי אווירי למתקפה של חזית קלינין. ב-20 בנובמבר 1943 היא הועברה לעתודה וחלק מהיחידות שלה הועברו לארמיית האוויר ה-15. במהלך פברואר 1944 היא תמכה ביחידות של החזית הבלארוסית השנייה. במהלך קיץ וסתיו 1944 היא נתנה חיפוי אווירי לכוחות שלחמו בבלארוס ואחר כך בפולין. באוקטובר 1944 היא פורקה וחלק מהמפקדה שלה היה בסיס להקמת חיל האוויר הפולני.
 
במהלך ימי המלחמה טייסי הארמייה ביצעו 120 אלף טיסות.

==קישורים חיצוניים==
* [http://samsv.narod.ru/Arm/av06/arm.html ארמייה האוויר השביעית] באתר samsv 

אוויר
אוויר
ארמיית האוויר השביעית

ארמיית האוויר השביעית (ברוסית: воздушная армия я-7) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ב-1 בדצמבר 1942 בהתאם לפקודת שר ההגנה של ברית המועצות על בסיסי יחידות שלחמו בגזרת חזית קרליה. היא נתנה חיפוי אווירי לכוחות היבשה של החזית ופעלה בתאום חיל האוויר של הצי הצפוני. בנובמבר 1944, לאחר סיום הלחימה באזור היא הועברה לעתודה. בהמשך יחידותיה הועברו למזרח הרחוק ותגברו את ארמיית האוויר התשיעית.

במהלך ימי המלחמה טייסי הארמייה ביצעו 60 אלף טיסות. 

==קישורים חיצוניים==
* [http://samsv.narod.ru/Arm/av07/arm.html ארמייה האוויר השביעית] באתר samsv 

אוויר
אוויר
SOBR

SOBR הוא כינויה של היחידה המיוחדת לתגובה מהירה (ברוסית: Специа́льный отря́д бы́строго реаги́рования, בראשי תיבות СОБР) ומהווה שמן של יחידות פדרליות ואזוריות של המשמר הלאומי של הפדרציה הרוסית, שעד 2003 היוו חלק מהמחלקות למאבק בפשע המאורגן (RUBOP) במשרד הפנים (היחידות כללו יותר מ-200 אנשים בסוף שנות התשעים). בשנת 2002, יחידות SOBR הומרו ליחידות המיליציה למטרה מיוחדת (OMSN בראשי תיבות), אך ב-30 בנובמבר 2011 בצו של שר הפנים ראשיד נורגאלייב הושב ליחידות שמן הקודם. היחידות פעלו כיחידות משטרה מיוחדות עד להכפפתן לשירות הלאומי בשנת 2016.

היחידות מיועדות ללוחמה בטרור, לחילוץ בני ערובה ולמקרים מיוחדים. לאנשי ה-SOBR תפקידים רבים המנצלים את הכשרתם הייחודית, ביניהם: הצלת בני ערובה, אבטחת אירועים ואישים חשובים, התמודדות מול גורמים עוינים החמושים בכבדות או בעלי יתרון טקטי (למשל, חמושים המבוצרים בבניין), מניעת פעילות חוליות גרילה וטרור בערי רוסיה, גיבוי כוחות המשטרה בפשיטות, מעצרים והפעלת צווי חיפוש וטיפול באנשים המאיימים להתאבד.

במקור, היחידה הוקמה במטרה להיאבק בפשע המאורגן הרוסי. עם זאת, היחידות מסייעות לעיתים לצבא במבצעי לוחמה בטרור באזור צפון הקווקז.

בכל שנה ב-9 בנובמבר, החל משנת 2004, ברוסיה נחוג יום SOBR, המציין את יום החג המקצועי של היחידה.
== בתרבות ==
* Antikiller (2002)
* ספצנאז (סדרת טלוויזיה) (2002-2003)
* Antikiller 2: Antiterror (2003)
* מלחמות השוטרים
* שוטרי תנועה (סדרת טלוויזיה) (2007)
* SOBR (סדרת טלוויזיה) (2011)
* ירי מקדים (סדרת טלוויזיה) (2011)
* המפעל (2018)

== גלריה ==
<gallery>
קובץ:DayTechnologies2017p1-35.jpg|לוחם SOBR. מאי 2017
קובץ:Moscow_OMSN_sleeve_patch.jpg|300x300 פיקסלים|סמל היחידה של יחידת המשטרה למטרות מיוחדות OMSN בעיר מוסקבה.
קובץ:Interpolitex2015part1-25.jpg|300x300 פיקסלים|מסוק מדגם AS355N Ecureuil 2 של יחידת SOBR במהלך תערוכת "INTERPOLITEX 2015".
</gallery>
== קישורים חיצוניים ==

* [http://spec-naz.org קהילת יוצאי הצבא, המשטרה והצי. פורומים.] // spec-naz.org

== הערות שוליים ==

קטגוריה:רוסיה: צבא וביטחון
קטגוריה:יחידות משטרתיות ללחימה בטרור
קטגוריה:המשמר הלאומי של רוסיה
SOBR (סדרת טלוויזיה)

SOBR היא סדרת דרמה המשכית רוסית. הסדרה שודרה ברשת NTV ברוסיה.

עלילת הסדרה מתרחשת בסניף מוסקבה של "היחידה המיוחדת לתגובה מהירה" ("Специа́льный отря́д бы́строго реаги́рования" ובקיצור "SOBR"), כשהיחידה מנסה לסכל התרחשותם של מעשי טרור ומבצעת מבצעי לכידת מבוקשים ושחרור בני ערובה.

== עלילה ==
אביב 1993, קצין הצנחנים לשעבר סרגיי יאקושב עובר לעיר סטברופול אחרי גל קיצוצים בכוחות המזוינים. לאחר שלא מצליח למצוא עבודה הוא מתנגש בחבר, שמזמין אותו להתגייס ליחידה המיוחדת לתגובה מהירה של המשטרה, שהגרעין שלה מורכב מקצינים לשעבר בצבא רוסיה.

עלילת הסדרה מתארת את אימוני היחידה, אורח החיים היום-יומי של לוחמי היחידה והמבצעים לשחרור בני ערובה וללכידת מבוקשים.

הסדרה גם מגוללת את התחרות הסמויה בין המשטרה לצבא בעת ביצוע מבצעים במעורבות שני הגופים.

== שחקנים ודמויות ==
* אלכסיי קומאשקו – סרגיי יאקושב, קצין צנחנים לשעבר שמתגייס ליחידה
* ויאצ'סלב דיומין – יורי שבדוב, לוחם ביחידה
* אנדריי לברוב – אלכסנדר "ביזון" מדבז'אייב, לוחם ביחידה
* סרגיי זאגרבנב – ואדים ריאזנצב, לוחם ביחידה
* סרגיי וקסלר – ויקטור מקסימוב, מפקד היחידה

== סקירת סדרה ==

== קישורים חיצוניים ==
* 

קטגוריה:תוכניות טלוויזיה שמתרחשות במוסקבה
קטגוריה:סדרות טלוויזיה רוסיות שעלו לשידור בשנות ה-2000
קטגוריה:סדרות דרמה המשכיות
קטגוריה:סדרות פעולה רוסיות
קטגוריה:סדרות מתח רוסיות
קטגוריה:NTV: תוכניות וסדרות
קטגוריה:יחידות מיוחדות בקולנוע ובטלוויזיה
הדוויג לנג

הדוויג (הדה) לנג (11 ביולי 1923 – 7 ביולי 2000) הייתה שחיינית פאראלימפית, נציגת ישראל ל.

לנג סבלה מפגיעה בגפיים התחתונות ונעזרה בקביים.

במשחקים הפאראלימפיים ברומא הייתה אחת משתי נשים במשלחת ישראל לתחרויות כמשתתפת מטעם נציגי אילנשיל פוליו. לנג התחרתה בשחייה והשתתפה בתחרות שחייה 25 מטר בסגנון גב. היא זכתה במדליית ארד.

== הערות שוליים ==

קטגוריה:מדליסטיות פאראלימפיות ישראליות
קטגוריה:זוכי מדליית ארד פאראלימפית מישראל
קטגוריה:שחיינים פאראלימפיים ישראלים
קטגוריה:שחייניות נכות ישראליות
קטגוריה:ספורטאי איל"ן
קטגוריה:ספורטאים ישראלים במשחקים הפאראלימפיים רומא (1960)
קטגוריה:שחיינים במשחקים הפאראלימפיים רומא (1960)
קטגוריה:ישראליות שנולדו ב-1923
קטגוריה:ישראלים שנולדו ב-1923
קטגוריה:ישראליות שנפטרו ב-2000
קטגוריה:ישראלים שנפטרו ב-2000
גופיל G4

גופיל G4 (בצרפתית: Goupil G4) הוא טנדר חשמלי (מכנים את הדגם גם "משאית חשמלית זעירה"), אשר מיוצר במספר תצורות על ידי Goupil הצרפתית שנרכשה על ידי "Polaris Industries" .

דגם ה"גופיל G4" מיוצר משנת 2016 ועד היום.

בדגם החשמלי מורכבת סוללת ליתיום-יון.

==תצורות==

* "GOUPIL G4 PICK UP"
* "GOUPIL G4 BOX VAN"
* "GOUPIL G4 SKIP"
* "GOUPIL G4 SPECIALTY"

==גופיל G4==

* 2 נוסעים (כולל נהג).
* טעינה על ידי שקע ביתי - 220 וולט.
* סוללה ב-2 גדלים בהתאם למשימות הרכב (7.2 kW/h, ו-12 kW/h).
* טווח נסיעה - 120 ק"מ.
* זמן טעינה - 4.5-6.5 שעות.
* משטח הטענה - בגובה 80 ס"מ.
* בלימה חשמלית.
* מסך מולטימדיה.
* רדיו סיבוב - 3.9 מטר.
* דגמי ה-"גופיל G4" יכול לסייע באיסוף פסולת ועלים, לנקות רחובות בלחץ מים, להוביל מזון בקירור 
* אפשרי לחבר מנוף להרמת משאות שמשקלם עד 200 ק"ג.
* הדגם נרכש על ידי עיריות פריז, אמסטרדם, ציריך, ליסבון.

==היצרנית "Goupil"==
גופיל הוקמה בדרום מערב צרפת בשנת 1996, במטרה לייצר רכבים המבוססים על הנעה חשמלית. בשנת 2011 ייצרו את הרכב החשמלי הראשון, ובשנת 2016 נרכשה החברה על ידי "Polaris Industries" 
החברה ייצרה כ-20,000 רכבים חשמליים המשווקים ב-35 מדינות.

בישראל מייבאת את דגם ה"גופיל G4": ד.ל.ב מוטוספורט.

==קישורים חיצוניים==

* 
* 
* 

==הערות שוליים==

קטגוריה:טנדרים
קטגוריה:משאיות
קטגוריה:מכוניות צרפתיות
קטגוריה:דגמי מכוניות שהושקו ב-2016
קטגוריה:מכוניות חשמליות
ארמיית האוויר התשיעית

ארמיית האוויר התשיעית (ברוסית: воздушная армия я-9) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ב-27 ביולי 1942 בהתאם לפקודת שר ההגנה של ברית המועצות על בסיסי יחידות שהיו מוצבות במזרח הרחוק הסובייטי. במהלך קיץ 1945 היא קיבלה תגבור מיחידות שהגיעו מחזית הלחימה עם גרמניה הנאצית. באוגוסט 1945, היא החלה את השתתפותה במבצע סערת אוגוסט. היא נתנה חיפוי אווירי לכוחות שהיו מתקדמים לכיוון חרבין.

במהלך ימי המלחמה טייסי הארמייה ביצוע 4400 טיסות. 

לאחר סיום הלחימה היא חזרה לבסיסיה והייתה קיימת עד לשנת 1957.

==קישורים חיצוניים==
* [http://samsv.narod.ru/Arm/av09/arm.html ארמייה האוויר התשיעית] באתר samsv 

אוויר
אוויר
ארמיית האוויר העשירית

ארמיית האוויר העשירית (ברוסית: воздушная армия я-10) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ב-15 באוגוסט 1942 בהתאם לפקודת שר ההגנה של ברית המועצות על בסיסי יחידות שהיו מוצבות במזרח הרחוק הסובייטי. במהלך קיץ 1945 היא קיבלה תגבור מיחידות שהגיעו מחזית הלחימה עם גרמניה הנאצית ובתוכה שולבו יחידות של ארמיית האוויר ה-11. באוגוסט 1945 לקחה היחידה חלק במבצע סערת אוגוסט. היא נתנה חיפוי אווירי לכוחות של הארמייה ה-15.

במהלך ימי המלחמה טייסי הארמייה ביצעו 3,300 טיסות.

לאחר סיום הלחימה היא חזרה לבסיסיה והתקיימה עד לשנת 1957.

==קישורים חיצוניים==
* [http://samsv.narod.ru/Arm/av10/arm.html ארמייה האוויר העשירית] באתר samsv 

אוויר
אוויר
ארנבת ההרים

ארנבת ההרים (שם מדעי: Lepus timidus) היא מין של ארנבת ממשפחת הארנביים החיה בצפון אירואסיה מפנוסקנדיה למזרח סיביר ודומה במראה לארנבת השלג מאמריקה הצפונית. בעבר סברו שהיא שייכת לאותו המין של ארנבת הקוטב אך היא הופרדה.

ארנבת זו מגיעה לאורך 45–65 סנטימטר ומשקלה 2–5.3 ק"ג, והיא אחת מהגדולות שבארנבות. הנקבות מעט כבדות מהזכרים. הארנבות לבנות בחורף, אך בקיץ הן מחליפות את צבע פרוותן לחום למעט זנבן הלבן. דבר זה עוזר להבדיל בינה לבין ארנבת אירופית החיה באותו אזור. שני המינים מתחרים ביניהם על מקומות מחיה. הארנבת האירופית חזקה וגדולה יותר, אך היא פחות מוצלחת בתנאים הרריים, שם ארנבת ההרים משגשגת.

תפוצתה של הארנבת היא ביערות הטייגה ובאזורי הרים, מהם קיבלה את שמה. הארנבת מעדיפה לאכול עשבים, אך באזורים של שלג דחוס היא תגוון גם בענפים וקליפות עצים.

ארנבת ההרים משמשת כמזון עבור טורפים שונים, כגון עיט זהוב, שועל אדום ואוח מצוי. הצעירים יכולים להיטרף בידי הרמינים. להגנתה עושה הארנבת שימוש בהסוואה או בורחת בנתיבים עקלתוניים.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:ארנביים
קטגוריה:לטביה: יונקים
קטגוריה:סיביר: יונקים
קטגוריה:בעלי חיים שתוארו ב-1758
טיסה 103 של יטי איירליינס

טיסה 103 של יטי איירליינס הייתה טיסה פנימית של חברת התעופה הנפאלית יטי איירליינס במטוס דה הבילנד קנדה דאש 6 טווין אוטר שהתרסק בעת שניסה לנחות בתנאי מזג אוויר לא נאותים בדרכו משדה התעופה הבינלאומי טריבהוואן, קטמנדו לנמל התעופה שבעיירה לוקלה. המטוס היה מסוג דה הבילנד קנדה דאש 6 טווין אוטר של דה הבילנד הקנדית תחת הרישום 9N-AFE. כל 18 הנוסעים ואנשי הצוות על סיפון המטוס נהרגו מלבד הקברניט.

==המטוס==
המטוס מסוג דה הבילנד קנדה דאש 6 טווין אוטר שהיה מעורב בתאונה, טס לראשונה ב-1980 וב-1997, נרכש על ידי חברת לומביני איירוייז. ב-1998 רכשה יטי איירליינס את המטוס.
עוד לפני ההתרסקות, המטוס היה מעורב בשתי תקריות מזעריות כאשר ב-2006 פגע בגדר הבטיחות בנמל התעופה בג'ורה בעת נחיתה וב-2007 כשסטה ממסלול הטיסה בנמל התעופה סורקט.

==ההתרסקות==
ערפל כבד פקד את לוקלה בבוקרו של אותו יום ובהתחשב בזה שנמל התעופה לוקלה אינו מצויד במערכות נחיתה מותקנות, נאלצו הטייסים לבצע נחיתה ויזואלית (VFR) בערפל ללא כל ראות.
המטוס הנמיך גובה מוקדם מדי וסטה שמאלה ממסלול הנחיתה, מה שגרם להתרסקות המטוס בהר. ההרוגים הגיעו משלושה לאומים, הם היו נפאלים, גרמנים ואוסטרלים.

==ראו גם==
* טיסה 103 של בודהה אייר

==קישורים חיצוניים==

יטי איירליינס, 0103
קטגוריה:נפאל: תעופה
קטגוריה:2008
יטי איירליינס, 0103
המוזיאון היהודי האירי

המוזיאון היהודי באירלנד (באירית: Músaem Giúdach na hÉireann, באנגלית: Irish Jewish Museum) הוא מוזיאון הממוקם באזור פורטובלו שבדבלין, שבו התקיימה קהילה יהודית גדולה ומשגשגת. המוזיאון מוקדש להיסטוריה של הקהילה היהודית באירלנד.

המוזיאון נפתח ביוני 1985 על ידי נשיא מדינת ישראל חיים הרצוג, שנולד באירלנד לאביו הרב יצחק אייזיק הלוי הרצוג שהיה הרב הראשי של דבלין.<ref name=":0"></ref> 

המוזיאון נמצא בבית כנסת לשעבר, שנבנה בשנת 1917 בשני בתים מדורגים על כביש וולוורת'. האזור שמסביב, הידוע בשם "פורטובלו", היה בעבר אזור עם אחוז יהודים גדול יחסית ובו פעלו בתי כנסת, מוסדות חינוך ועסקים יהודיים, מה שהקנה לאזור את שמו- "ירושלים הקטנה". הקהילה היהודית במקום הידלדלה מאוד בשל ההגירה הגדולה של יהודי אירלנד בשנות החמישים ובית הכנסת חדל מלשמש כמקום תפילה.

בית הכנסת עצמו הוא מבנה לשימור, ובמקום מוצגים פרטי יודאיקה ששימשו את הקהילה המקומית, ותיעוד גנאלוגי.

המוזיאון כולל שתי קומות. קומת הקרקע מוקדשת לתצוגה כללית על חיי הקהילה ב-150 השנים האחרונות. במקום מוצג המטבח המקורי של משפחת בראון ובו ערוך השולחן לסעודת השבת. בקומה השנייה שוכן בית הכנסת המקורי ואוסף היודאיקה<ref name=":0" />. כמו כן ישנן תצוגות מתחלפות ותצוגה קבועה המתייחסת לאלמנטים היהודים ביצירותיו של ג'יימס ג'ויס.

==קישורים חיצוניים==

*

==הערות שוליים==

קטגוריה:קצרמר אירלנד
יהדות
אירלנד
מוזיאון
ישראל שפירא (ראש מועצה מקומית)

ישראל שפירא (1892 - 18 בנובמבר 1961) היה ראש המועצה המקומית הראשון של קריית מוצקין, בשנים 1940–1941.

==ביוגרפיה==
שפירא נולד בשנת 1892 בעיר סוצ'אבה שבחבל בוקובינה שברומניה. היה בן למשפחה חסידית שהשתייכה לשושלת הרבי מצ'ורטקוב. היה תלמיד חכם ובקי גם ברזי הספרות הגרמנית.

בצעירותו כפעיל ציוני נלהב, עבר להתגורר בגליציה שבפולין, שם התוודע לארגון "המזרחי" בו מצא את מקומו ובו החל את פעילותו הציונית המסודרת.

עלה לארץ ישראל בשנת 1925, התיישב בחיפה, המשיך לעסוק בפעילותו המפלגתית, לפרנסתו פתח בית מסחר סיטונאי למצרכי מזון והתמסר לפעילות כלכלית בעיר. מכאן הייתה הדרך קצרה להצטרפותו לארגון המעמד הבינוני בחיפה.
במסגרת חברותו וכתוצאה ישירה מפעילותו הנמרצת בארגון, נבחר בסופו של דבר ליו"ר ארגון המעמד הבינוני.

במהלך כהונתו כיו"ר, זיהה היטב את הקשיים הכלכליים בהם היו נתונים חברי הארגון, בבואם לרכוש לעצמם חלקת אדמה על מנת לבנות להם בית, כמו גם את רצונם ותקוותם של חברי הארגון לבנות את ביתם במקום בו תשופר רמת ואיכות חייהם ובשכנות לחבריהם בארגון, על מנת לפתח חיי חברה וקהילה התואמים את אורח חייהם ואמונתם. מתוך כך, היה מבין יוזמי הרעיון להקמת שכונת מגורים לחברי ארגון המעמד הבינוני בעמק זבולון, על אדמות הקרן הקיימת לישראל.

יחד עם חבריו להנהלת הארגון החל לנהל בסוף שנת 1932 משא ומתן ארוך ומיגע מול הנהלת הקרן הקיימת, שעיקרו הפשרת קרקע להתיישבות גם למי שאינם חברים המאורגנים בהסתדרויות עובדים למיניהן, שאינם פועלים או עובדים אלא יזמים פרטיים ועצמאיים.

לאחר קבלת אישורי הקרן הקיימת בשנת 1933, המשיך לעסוק בתכנון והקמת השכונה עד לחניכתה באוקטובר 1934 ואף היה מראשוני המשתכנים.
גם בשכונה החדשה המשיך בפעילותו הציבורית ונבחר לכהן כחבר בוועד השכונה. תקופה קצרה אף כיהן כיו"ר ועד השכונה.
בהשפעתו כאיש שומר מצוות ומסורת, ניתן השם שדרות השופטים (היום שדרות משה גושן), לרחובה הראשי של השכונה, וגם לחלק מהרחובות הסמוכים אליו ניתנו שמות מקראיים מתוך ספר שופטים: ברק, יעל, דבורה.

בתקופת כהונתו החלה הקמת בית הספר הראשון בקריית מוצקין, בית ספר "אחדות ישראל", היום אחדות, בנין בית הכנסת המרכזי בשדרות השופטים העומד עד היום, שבחנוכתו השתתף מושל המחוז הבריטי, ארגון ומיסוד שירותי הקהילה למתיישבים הראשונים. הקדיש מאמצים רבים ושתדלנות מרובה אצל השלטונות הבריטיים, להענקת מעמד מוניציפלי רשמי לקריית מוצקין, לתועלת היישוב והתפתחותו.

עם כינון המועצה המקומית הראשונה בחודש אפריל 1940, שהחליפה את ועד השכונה שעד אז עסק בענייני השכונה, מונה לראש המועצה הראשון וכיהן בתפקידו זה כשנתיים, עד למועד הבחירות הראשונות למועצה, שהתקיימו בסוף שנת 1941, עת נבחר לתפקיד אריה גרושקביץ.

ישראל שפירא נפטר ב-18 בנובמבר 1961 (י' בכסלו ה'תשכ"ב) ונקבר בבית העלמין חוף הכרמל בחיפה.

==קישורים חיצוניים==
* [https://www.kiryat-motzkin.muni.il/220 ישראל שפירא], באתר האינטרנט של עיריית קריית מוצקין
* 

==הערות שוליים==

קטגוריה:ישראלים ילידי רומניה
קטגוריה:אנשי העלייה הרביעית
קטגוריה:ראשי מועצת קריית מוצקין
קטגוריה:ראשי רשויות מקומיות מטעם המזרחי
קטגוריה:ישראלים שנולדו ב-1892
קטגוריה:ישראלים שנפטרו ב-1961
Telltale Games

Telltale Games הייתה חברה אמריקאית לפיתוח משחקי וידאו ושכנה בסן רפאל, קליפורניה.

== היסטוריה ==
החברה נוסדה באוקטובר 2004 על ידי העובדים לשעבר מהחברה לוקאס ארטס קווין ברונר, דן קונורס וטרוי מולנדר, לאחר החלטתה של לוקאס ארטס לנטוש את ז'אנר משחקי ההרפתקאות. Telltale הוקמה על-מנת להתמקד במשחקי הרפתקאות תוך כדי שימוש בשחרור פרקים של משחקיה לפי לוח זמנים והפצתם בהפצה דיגיטלית, ועל כן יצרה מנוע גרפי משלה, Telltale Tool, כדי לתמוך במטרה זאת.

=== סגירת רוב החברה (2018) ===

ב-21 בספטמבר 2018, בעל החברה פיט האולי הודיע ש-Telltale החלה בתהליך של "סגירת מרבית החברה", כאשר כ-90% מאנשי הצוות של החברה (225 עד 250 עובדים) פוטרו באותו היום. קבוצת בסיס של 25 עובדים נשארו על מנת "לקיים את חובותיה של החברה לצוות שלה ולחבריה", מה שכלל את השלמת הפרויקט מיינקראפט: הסיפור עבור נטפליקס. לפי דן קונורס, החברה הייתה מוכנה לסיים עוד סיבוב של מימון כאשר המשקיע העיקרי האחרון שלהם עזב. מנהלי החברה נאלצו להחליט לסיים את כל ההפקה בהקדם האפשרי ללא ההשקעה הזאת. בזמן שקונורס לא ציין איזה משקיע עזב, וראיטי הציע שמשקיע זה עשוי להיות Lionsgate, שיצרה קשר עם הצוות של Telltale בשבוע שלפני בקשר לכוונתה להפסיק את המימון של Telltale, ולחזור לעסקי הבסיס של הסרטים שלה. דן מוראי, נשיא החברה Skybound Interactive שעבדה עם Telltale על סדרת משחקי המתים המהלכים, אמר כי "היינו מודעים לחלק מן האתגרים ש-Telltale התמודדה עמם, אבל כאשר החדשות הוכרזו בכזאת פתאומיות, כולנו נתפסנו נרדמים בשמירה", כאשר מקור אנונימי מהעובדים של Telltale ציין כי הם ידעו שהחברה הייתה בקשיים כלכליים בחודשים לפני הסגירה, ושהחברה נפגעה עוד יותר מהדלפות החדשות באשר לעסקה שלה עם נטפליקס (שגם היא התבטלה), משום שההנהלה רצתה להשתמש בעסקה זאת כפיתוי עבור משקיעים.

בעיתונות, האולי אמר:

העובדים אשר פוטרו דיווחו כי ללא כל התרעה מראש, הם נאלצו לעזוב את בניין המשרדים בתוך כ-30 דקות מרגע ההחלטה של החברה, הם לא קיבלו פיצויי פיטורים, ונשארו עם זמן מוגבל בביטוח הבריאות שלהם. ב-24 בספטמבר, העובדים לשעבר הורשו לחזור למשרדם במסגרת של 3 שעות כדי לאסוף חפצים אישיים שהם לא הספיקו לאסוף בשלושים הדקות שאחרי ההחלטה לסגירת רוב החברה. הפתאומיות של הסגירה, ביחד עם החוסר בתמיכה לעובדים לאחר פיטוריהם, הובילה לדיונים מחודשים בצורך להתאחדות של מפתחי משחקי וידאו, בהן ההתארגנות Game Workers Unite כינתה את היחס שקיבלו עובדי Telltale כ"נצלני". ב-24 בספטמבר, תובענה ייצוגית הוגשה על ידי העובד לשעבר מTelltale ורני רוברטס, כאשר הוא מייצג כ-275 עובדים של Telltale וטוען כי Telltale הפרה את החוק הפדרלי Worker Adjustment and Retraining Notification Act of 1988 ועוד דרישות מחמירות שנקבעו בקליפורניה הדורשות התרעה של לפחות 60 יום לפני הגשה של פיטורים המוניים.

Telltale לא הגיבה באופן רשמי על המצב של המשחקים בפיתוח שלה, בהם The Wolf Among Us עונה שנייה, והפרויקט ללא השם של Stranger Things, אך עובדים שפוטרו טוענים כי הקבוצות שאמורות לעבוד על המשחקים הללו פוטרו גם הן. כמו כן אושר כי המשחק Minecraft: הסיפור ימשיך כבתכנון. ב-24 בספטמבר, נטפליקס הודיעה כי היא "בתהליך של שקילת אפשרויות אחרות על-מנת להביא את Stranger Things לחיים בדרך אינטראקטיבית".

==קישורים חיצוניים==

* 

== הערות שוליים ==

קטגוריה:חברות משחקי וידאו אמריקאיות
קטגוריה:חברות אמריקאיות שנסגרו
יחסי ברוניי–לאוס

יחסי ברוניי–לאוס הם יחסי החוץ שבין סולטנות נגארה ברוניי דארוסלאם לבין הרפובליקה הדמוקרטית העממית של לאוס.

== סקירה כללית ==
היחסים שבין ברוניי ללאוס הם יחסים ידידותיים מאוד. היחסים שבין המדינות מתמקדים במגוון תחומים כגון הגנה, מסחר וחינוך.

שתי המדינות כוננו יחסים דיפלומטיים ב-27 ביולי 1993. בשנת 2010, נשיא לאוס ערך ביקור רשמי בברוניי. בשנת 2012, במסגרת הארגון ASEM אשר התקיים בווייטנאם, סולטאן ברוניי נפגש עם הנשיא דאז. ראש ממשלת לאוס דאז ערך ביקור רשמי בברוניי בשנת 2013.

== יחסים כלכליים ==
בשנת 1999, לאוס וברוניי חתמו על מזכר הבנות בדבר הקמתה של ועדה משותפת לשיתוף פעולה בילטרלי בין המדינות. בשנת 2013, נחתם מזכר הבנות נוסף, בדבר שיתוף פעולה בתחום הספורט. שתי המדינות מנהלות תהליך של הסכם סחר חליפין, אשר בעקבותיו המדינות יוכלו להחליף את המוצרים המיוצרים במדינתם (ייצור מקומי) על פי צורכיהם של שתי המדינות.

== ייצוג ==
* ברוניי מיוצגת בלאוס בדרג השגרירות באמצעות שגרירות שהיא מחזיקה בויינטיאן, בירת המדינה.
* לאוס מיוצגת בברוניי בדרג השגרירות באמצעות שגרירות שהיא מחזיקה בבנדר סרי בגוואן, בירת המדינה.

==קישורים חיצוניים==

== הערות שוליים ==
שחר שגיב

שחר שגיב (נולד ב-11 באוקטובר 1994) הוא טריאתלט ישראלי, זוכה מדליית כסף מהמשחקים האירופיים (קרקוב 2023) בתחרות הטריאתלון.

== ביוגרפיה ==
שגיב נולד בזכרון יעקב לד"ר שמי שגיב (שם טוב סבג), ספורטאי אולימפי בעצמו בריצת המרתון מאולימפיאדת לוס אנג'לס (1984). שגיב החל להתאמן בגיל 8 ובגיל 14 עבר לאקדמיה למצוינות בספורט במכון וינגייט, שם למד התאמן והתחנך תחת שרביטו של המאמן הלאומי אורי זילברמן.

== קריירה ==

=== תחילת דרכו ===
ההישג המשמעותי הראשון של שגיב היה ב-2008 בסבב גביע אירופה לנוער באלניה שבטורקיה. בשנת 2010 הוא זכה באליפות ישראל לנוער ובשנת 2011 הגיע למקום השני לאחר אמיתי יונה.

=== 2015–2017 ===
בשנת 2015 זכה לראשונה באליפות ישראל. בשנת 2016 זכה שוב בתואר והגיע למקום השלישי באליפות אירופה עד גיל 23 בבורגס, בולגריה. שנה לאחר מכן הגיע למקום הרביעי בבתחרות שנערכה הפעם ברוטרדם, הולנד.

=== 2018 ===
ב-2018 הגיע למקום ה-14 באליפות העולם בטריאתלון בגולד קוסט, אוסטרליה.

=== 2019 ===
ב-2019, סיים שגיב במקום ה-13 בתחרות ההכנה לאולימפיאדת טוקיו. גם אחיו, רן שגיב, הוא ספורטאי טריאטלון. שניהם צברו מספיק נקודות בדירוג האולימפי על מנת להשתתף במשחקים האולימפיים באולימפיאדת טוקיו.

=== 2021 ===
באולימפיאדת טוקיו 2020 סיים שגיב במקום ה-20 בזמן של 1:47:10 שעות. הוא החל את התחרות בצורה פחות מוצלחת כאשר דורג במקום ה-34 בקטע השחייה, אך עלה בדירוג כאשר הצטיין בקטע הרכיבה ובמהלכו אף עלה למקום השני, אך נחלש בחלק הריצה וסיים לבסוף במקום ה-20 הכללי.

=== 2023 ===
במשחקים האירופיים 2023 שנערכו בקרקוב, זכה שגיב במדליית הכסף בתחרות הטריאתלון לאחר שסיים במקום השני, שנייה בלבד אחרי המנצח, וטל ברגסוויק ת'ורן הנורווגי.

=== 2024 ===
השתתף באולימפיאדת פריז (2024). 31.7.24, תריאתלון גברים גמר, מקום 37, 1:49:32.

==קישורים חיצוניים==

* [https://triathlon.org/athletes/profile/41870/shachar_sagiv שחר שגיב באיגוד הטריאתלון העולמי]
* 

==הערות שוליים==

קטגוריה:טריאתלטים ישראלים
קטגוריה:משתתפים ישראלים באולימפיאדת טוקיו (2020)
קטגוריה:משתתפים ישראלים באולימפיאדת פריז (2024)
קטגוריה:רצים באולימפיאדת טוקיו (2020)
קטגוריה:ישראלים שנולדו ב-1994
ארמיית המשמר המשוריינת החמישית

ארמיית המשמר המשוריינת החמישית הייתה אחת משש ארמיות הטנקים, שלחמו בשורות הצבא האדום בשלבים המאוחרים של מלחמת העולם השנייה, במסגרת החזית המזרחית במלחמת העולם השנייה. הארמייה, שהוקמה בפברואר 1943, מילאה תפקיד משמעותי במהלך קרב קורסק, ולאחר מכן נטלה חלק בשורת מתקפות סובייטיות באוקראינה, בלארוס, המדינות הבלטיות, פרוסיה המזרחית וגרמניה המזרחית עד לתום המלחמה.

==היסטוריה==
הארמייה הוקמה ב-25 בפברואר 1943 כחלק מעתודת הפיקוד העליון הסובייטי (הסטבקה) ומפקדה הראשון היה פאבל רוטמיסטרוב. היא כללה עם הקמתה את קורפוס המשמר המשוריין ה-3, קורפוס הטנקים ה-29 וקורפוס המשמר הממוכן ה-5 וכן יחידות קטנות יותר. בקיץ 1943 צורפה הארמייה למחוז הצבאי של הערבה (שהפך ב-9 ביולי 1943 לחזית הערבה) במסגרת הכנות הפיקוד הסובייטי לקראת המתקפה הגרמנית הצפויה על בליטת קורסק, והוצבה ככוח עתודה מדרום-מזרח למבלט קורסק.

זמן קצר לאחר פתיחת המתקפה הגרמנית על האגף הדרומי של בליטת קורסק, סופחה הארמייה לחזית וורונז' ונשלחה לתגבר את כוחות החזית באזור פרוחורובקה. ב-12 ביולי 1943 מילאה הארמייה, שקיבלה תחת פיקודה שני קורפוסי טנקים נוספים, תפקיד מרכזי במתקפת הנגד הסובייטית הכושלת באזור פרוחורובקה. במהלך המתקפה, ובלחימה שהתנהלה באזור פרוחורובקה בימים שלאחריה (16-12 ביולי) ספגה הארמייה אבדות כבדות ביותר, ואיבדה חלק גדול מהרק"מ שלה. על אף האבדות הכבדות שספגה הארמייה, היא השתתפה במתקפת הנגד הסובייטית באזור בלגורוד-חרקוב באוגוסט 1943, ולאחר מכן נטלה חלק בשחרור אוקראינה המזרחית במסגרת קרב דנייפר (ספטמבר-דצמבר 1943).

בינואר-פברואר 1944 לחמה הארמייה תחת פיקוד החזית האוקראינית השנייה, והשתתפה בכיתור הכוחות הגרמניים במבלט קורסון-צ'רקסי, ובהדיפת ניסיונות החילוץ של כוחות קבוצת ארמיות דרום הגרמנית, תוך שהיא סופגת אבדות כבדות במהלך הלחימה הקשה.

בקיץ 1944 הועברה הארמייה צפונה כחלק מההכנות לקראת מתקפה אסטרטגית סובייטית גדולה על כוחות קבוצת ארמיות מרכז הגרמנית, שהחזיקו בשטח בלארוס. במסגרת שלב הפתיחה של מבצע בגרטיון מילאה הארמייה תפקיד מרכזי בכיתור הכוחות הגרמנים במרחב מינסק ובהשמדתם. בראשית יולי 1944 הועברה הארמייה תחת פיקוד החזית הבלטית השלישית, והשתתפה במבצע לשחרור העיר וילנה במסגרת השלב השלישי של מבצע בגרטיון. לאחר מכן, בסתיו ובחורף 1944, השתתפה הארמייה בשורת מתקפות סובייטיות בשטח ליטא, הגיעה לחוף הים הבלטי באזור העיר קלייפדה (ממל בגרמנית), וניתקה את קבוצת ארמיות צפון משאר הכוחות הגרמניים, שלחמו בחזית המזרחית.

בינואר 1945 השתתפה הארמייה במתקפה הסובייטית בפרוסיה המזרחית, במסגרת החזית הבלארוסית השנייה בפיקוד קונסטנטין רוקוסובסקי, ומילאה תפקיד חשוב בפריצה של כוחות החזית אל חוף הים הבלטי סמוך לאלבינג, שהביאה לניתוק ולכיתור הכוחות הגרמניים בפרוסיה המזרחית. בפברואר ומרץ 1945 השתתפה הארמייה במתקפה הסובייטית בפומרניה, במסגרתה כותרו והושמדו מרבית הכוחות הגרמניים, שהחזיקו באזור זה. בשלבי הסיום של המלחמה השתתפה הארמייה (שכללה בשלב זה רק קורפוס טנקים אחד), כחלק מכוחות החזית הבלארוסית השנייה, במתקפה הסובייטית הסופית בגרמניה המזרחית, במסגרת הקרב על ברלין.

לאחר מלחמת העולם השנייה, הארמייה הוצבה במחוז הצבאי בלארוס והמטה שלה מוקם בעיר בוברויסק. בשנת 1992, לאחר פירוק ברית המועצות, היא שולבה בכוחות המזוינים של בלארוס העצמאית.
== קישורים חיצוניים ==
* [http://samsv.narod.ru/Arm/atg05/arm.html ארמיית המשמר המשוריינת החמישית] באתר samsv 

טנקים
טנקים
קטגוריה:זירת מזרח אירופה במלחמת העולם השנייה
ארמייה 5
ארמייה 5
נורי בוזיד

נורי בוזיד (בערבית: نوري بوزيد; נולד ב-1 בינואר 1945) הוא במאי קולנוע ותסריטאי תוניסאי.

הסרטים "איש האפר" ו-"آخر فيلم" (בתרגום חופשי לעברית: "ביצוע") זיכו אותו בפרס תנית הזהב בפסטיבל הסרטים קרתגו בשנים 1986 ו-2006.

== ביוגרפיה ==
נורי בוזיד נולד בעיר ספקס שבתוניסיה. בין השנים 1968–1972 הוא למד קלנוע בבלגיה. בשנת 1979 הוא היה עוזר במאי בסרט "Il ladrone" (בתרגום חופשי לעברית: "הבליטה") של הבמאי פסקוואל פסטה קמפניל . בין השנים 1973–1979 הוא היה בחמש שנות מאסר על דעותיו הפוליטיות. בשנת 1986 יצא סרטו העלילתי הראשון "איש האפר", אשר מספר על צעיר שנזכר בטראומות ילדות זמן קצר לפני חתונתו. הסרט נבחר להקרנה בפסטיבל הקולנוע בקאן. סרטו הבא, "صفايح ذهب" (בתרגום חופשי לעברית: "פרסות הזהב"), שיצא בשנת 1988 מספר על אדם שעובד בזנות של גברים.

בנוסף לסרטים שלו, הוא גם לקח חלק בכתיבת הסרטים "عصفور السطح" (בתרגום חופשי לעברית: "הילד של טרסות") ו"קיץ בלה גולט" שביים פריד בוגדיר, "سلطان المدينة" (בתרגום חופשי לעברית: "סולטן העיר") שביים מונצ'ף דוייב , "שתיקות הארמון" ו"עונת הגברים" שביימה מופידה טלאטלי. הוא הופיע בסרט הקומדיה "التلفزة جاية" (בתרגום חופשי לעברית: "טלפאזה ג'יה") ובאופרת הסבון "Un bambino di nome Gesù" (בתרגום חופשי לעברית: "ילד בשם ישוע") שבוימה על ידי פרנקו רוסי .

ב-9 באפריל 2011, בוזיד הותקף ונפצע בראשו על ידי תוקף בלתי מזוהה. הוא טוען שזה בגלל עמדותיו החיוביות לחילוניות ולדחיית תרבות התפיסה. ב-12 במאי של אותה שנה, הוא קיבל את עיטור לגיון הכבוד על ידי שר החוץ הצרפתי, פרדריק מיטראן, במהלך פסטיבל הקולנוע בקאן ה-64.

נורי בוזיד הוא אביה של הבמאית והתסריטאית ליילה בוזיד.

== פילמוגרפיה ==
{| class="wikitable plainrowheaders" style="text-align:center;"
! |שם הסרט במקור
!שם הסרט בעברית
! |שנה
|-
|ريح السد
|איש האפר
|1986
|-
|صفايح ذهب
|פרסות הזהב 
|1988
|-
|حرب الخليج وبعد؟
|מלחמת המפרץ... ואחרי כן?
|1991
|-
|بزناس
|עסקים 
|1992
|-
|بنت فاميليا
|פמיליה כפופה 
|1997
|-
|عرائس الطين
|בובת חימר 
|2002
|-
|آخر فيلم
|ביצוע 
|2006
|-
|Ma nmoutech
|מילפיל 
|2012
|}

== פרסים ==
* 1986: תנית הזהב בפסטיבל הסרטים קרתגו על בימוי הסרט "איש האפר".
* 2006: תנית הזהב בפסטיבל הסרטים קרתגו על בימוי הסרט "آخر فيلم".
* 2007: פרס אבן רושד לחופש המחשבה 
* 2011: עיטור לגיון הכבוד

== קישורים חיצוניים ==

== הערות שוליים ==

קטגוריה:תוניסאים
קטגוריה:במאי קולנוע תוניסאים
קטגוריה:תסריטאי קולנוע
קטגוריה:ילידי 1945
סימילרווב

סימילרווב בע"מ (Similarweb) היא חברה ציבורית ישראלית, המפתחת כלים לניטור ומחקר מידע על אתרי אינטרנט. לחברה משרדים ב-12 מדינות בעולם ומשרדיה הראשיים נמצאים בגבעתיים. החברה הפכה לציבורית בבורסה לניירות ערך בניו יורק במאי 2021.

== היסטוריה ==
החברה נוסדה בתל אביב בשנת 2007 על ידי אור עופר, אלכס איטלמן וניר כהן. החברה גייסה 235 מיליון דולר בתשעה סבבי גיוס, האחרון בהם בשנת 2020, בו גייסה 120 מיליון דולר.

לחברה כ-1,250 עובדים הפועלים ממשרדים בשמונה מדינות: ישראל, ארצות הברית, אנגליה, צרפת, גרמניה, אוסטרליה, סינגפור, יפן וברזיל.

== טכנולוגיה ==
Similarweb מפתחת כלים המאפשרים ניתוח של תנועת גולשים באתרי אינטרנט, מידע נאסף ממספר מקורות שונים שנותנים מידע על שימושיות של משתמשים באינטרנט הכוללים שותפי מידע שונים, ומידע אנונימי מגולשים על ידי שימוש בנתוני גלישה מתוספים ייעודיים לדפדפן אשר מפיצה החברה. השירות מסופק באופן מוגבל וחינמי עבור גולשים מזדמנים אך השירות פונה בעיקר לחברות גדולות, המחפשות מידע מקיף ומבוסס המספק תובנות עסקיות שעוזרות להשפיע על החלטות בתחומי שיווק, מכירות ומחקר.

== רכישות ==
בשנת 2014 רכשה החברה את החברה הישראלית Tapdog, שפיתחה פלטפורמה למודיעין עסקי לארגונים.<ref></ref>

בשנת 2015 רכשה החברה את החברה האמריקאית Quettra תמורת 40 מיליון דולר. החברה עוסקת בניתוח דמוגרפי של משתמשי אפליקציות ואת חברת Swayy הישראלית העוסקת במתן המלצות תוכן למנהלי מדיה.

בשנת 2021 רכשה החברה את אמבי מובייל, חברה אמריקנית המתמחה בניתוח נתונים בסלולר.

בשנת 2022 רכשה החברה את Rank Ranger, חברה ישראלית המתמחה במעקב דירוגי אתרים במנועי חיפוש.

בשנת 2024 רכשה החברה את Admetricks, חברת מודיעין עסקי לפרסום באינטרנט ותכנון תקציבי מדיה דיגיטלית, ואת חברת 42matters, חברה המתמחה במודיעין עסקי לאפליקציות.

== ביצועים פיננסיים ==
בשנת 2018 רשמה החברה הכנסות של 51.5 מיליון דולר. ההכנסות עלו ל-70.6 מיליון דולר בשנת 2019 ול-93.5 מיליון בשנת 2020, קצב גידול של 37% ו-32% בהתאמה. בשנת 2018 רשמה החברה הפסד של 33.7 מיליון דולר. ההפסד ירד ל-17.7 מיליון דולר בשנת 2019 ו-22 מיליון דולר בשנת 2020. שיעור הרווח הגולמי של החברה עומד בשנת 2020 על 77%.<ref></ref>

במאי 2021 הונפקה החברה בבורסה לניירות ערך בניו יורק לפי שווי של 1.8 מיליארד דולר.

ב- 16 בפברואר 2022 דיווחה Similarweb על הכנסות של 40.2 מיליון דולר ברבעון הרביעי של 2021, ועל הכנסות חוזרות שנתיות של 165 מיליון דולר<ref></ref>

==קישורים חיצוניים==

* 

== הערות שוליים ==

קטגוריה:חברות אינטרנט ישראליות
קטגוריה:אתרי אינטרנט שהושקו ב-2009
קטגוריה:אתרי אינטרנט ישראליים
קטגוריה:אתרי דירוג
קטגוריה:ישראל: חברות שהוקמו ב-2007
בית הכנסת בית ישראל בבלגרד

אזור בית הכנסת לאחר ההפצצה על בלגרד ב-6 באפריל 1941
בית הכנסת בית ישראל (בסרבית: Синагога Бет Исраел) היה בית הכנסת הספרדי המרכזי של יהודי בלגרד ופעל מ-1908 ועד 1941.

==היסטוריה==
בראשית המאה ה-20 התגוררו בבלגרד 3,730 יהודים אשר היו מאוגדים בשתי קהילות מרכזיות: ספרדית ואשכנזית. ועד הקהילה הספרדית בראשות דוד אלקלעי ערך מגבית לצורך הקמת בית כנסת מרכזי לקהילה בשכונת דורצ'ול עילית (Zerek). בהמשך, זכה האדריכל ויקטור עזריאל במכרז לתכנון והקמת הבניין. ב-1907 הניח פטר הראשון, מלך סרביה את אבן הפינה להקמת המבנה ושנה מאוחר יותר השתתף ביחד עם שרי ממשלת סרביה בחנוכת בית הכנסת.

המבנה היה בן שלוש קומות ובתוכו היו בית מדרש ומקווה. בחזית הבניין שולבו לבנים בצבעים שונים והוא עוטר בתבליטים ועיטורים מטרקוטה. המבנה הפך לאחד הסמלים הבולטים של האזור.

הליך בניית בית הכנסת חולל סכסוך כבד ופילוג בקרב הקהילה הספרדית בבלגרד. האדריכל ויקטור עזריאל, היה בנו של יושב ראש הקהילה הספרדית חיים דוד עזריאל. הועלו טענות לגבי תקינות המכרז בו זכה ויקטור עזריאל, טענות לגבי שכרו המופרז של האדריכל וכן הועלו האשמות לגבי שימוש בכספי התרומות שלא למטרות בניין בית הכנסת. ב-1909 סיים חיים דוד עזריאל את תפקידו כיושב ראש הקהילה ובמקומו מונה אברהם עוזרוביץ'. בפרוץ מלחמת הבלקן הראשונה גויסו רבים מיהודי בלגרד לצבא הסרבי והסכסוך שכח.

ב-6 באפריל 1941, במהלך מלחמת העולם השנייה, פלשה גרמניה הנאצית ליוגוסלביה. באותו היום נערכה הפצצה כבדה על בלגרד ובית הכנסת נפגע. ב-1944 פוצץ המבנה על ידי חיילי הצבא הגרמני הנסוג. לאחר המלחמה שוקם מבנה בית הכנסת והוסב לגלריה לאמנות.

==קישורים חיצוניים==

* [https://web.archive.org/web/20200219123959/http://cja.huji.ac.il/image.php?id=21275&m=medium הנחת אבן הפינה על ידי פטר הראשון, מלך סרביה], באתר המרכז לאמנות יהודית
* [https://web.archive.org/web/20181104130028/http://cja.huji.ac.il/image.php?id=21277&m=medium בית הכנסת לאחר שפוצץ על ידי הצבא הגרמני הנסוג ב-1944], באתר "המרכז לאמנות יהודית"

==הערות שוליים==

בית ישראל
בלגרד
שנות ה-80 של המאה ה-6

שנות ה-80 של המאה ה-6 היו העשור התשיעי של המאה ה-6, החלו ב־1 בינואר 580 והסתיימו ב־31 בדצמבר 589.

== אירועים בולטים בעולם ==

===מלחמה ופוליטיקה ===
====מלחמות====
* 581 – כוחות צבא ביזנטיים בפיקודו של מאוריקיוס עם תמיכה של כוחות משבט ע'סאן תחת הנהגתו של המלך אל-מונדיר השלישי, לא מצליחים לכבוש את בירת האימפריה הפרסית-הסאסאנית קטסיפון.

====סכסוכים לאומיים ואזוריים====
====אירועים פוליטיים משמעותיים====
* 581 – שושלת סווי עולה לשלטון בסין במקום השושלות הדרומיות והצפוניות; שליטה הראשון: סווי ונדי; השושלת משנה את שמה של "העיר הגדולה של האלו" לסוג'ואו
* 581 – הגקטורקים צרים על טאוריס
* 581 – טיבריוס השני קונסטנטינוס מאשים את מנדור, ראש שבט ע'סאן בבגידה. האירוע מסמן את תחילת שקיעתו של השבט
* 581 – לאוביגילד מייסד את העיר ויטוריה לציון ניצחונו על הווסקונים
* 584 – כילפריך הראשון, מלך נויסטריה נהרג. אשתו פרדגונד מונתה לראש ממלכה עד להולדת בנה.
* 585 – פריצת המגפה היפנית
* 589 – הויזיגותים מצטרפים לכנסייה הקתולית.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

 
==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-6
שנות ה-70 של המאה ה-6

שנות ה-70 של המאה ה-6 היו העשור השמיני של המאה ה-6, החלו ב-1 בינואר 570 והסתיימו ב-31 בדצמבר 579.

== אירועים בולטים בעולם ==

===מלחמה ופוליטיקה ===
====מלחמות====
אלבוין מלך הלומברדים]]
* 571 – הקרב על בדנקפורד – האנגלו-סקסים תחת הנהגתו של המלך קאטוולף נלחמים בבריטים וכובשים את הייוים איילסבורי, בנסון, איינשאם ולימבורי
* 572 – במסו אמריקה קלקמול מביסים את טיקאל, ומביאים בכך קץ למלחמת טיקאל-קלקמול הראשונה.
* 572 – אלבוין מלך הלומברדים נרצח בארמונו שבוורונה בהוראת אשתו רוזמונד.
* 573 – הלומברדים פושטים על גאליה הדרומית, אך מובסים על ידי הפרנקים

====סכסוכים לאומיים ואזוריים====
====אירועים פוליטיים משמעותיים====
* 574 – מלך הלומברדים קלף נרצח על ידי עבד בו הוא התעלל לאחר שכיהן בתפקיד במשך 18 חודשים בלבד
* 576 – הוויזיגותים תחת הנהגת המלך ליוביגילד מקימים את בירת הממלכה שלהם בטולדו אשר במרכז ספרד.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-6
נדיה בוארי

נדיה בוארי (באנגלית: Nadia Buari; נולדה ב-21 בנובמבר 1982) היא שחקנית קולנוע וטלוויזיה גנאית.

== ביוגרפיה ==
בוארי נולדה בסקונדי-טקורדי שבגאנה, לאב לבנוני ולאם גנאית. היא למדה אמנויות הבמה באוניברסיטת גאנה, שם השלימה תואר ראשון לאמנויות.

== קריירה ==
הופעת הבכורה של בוארי בטלוויזיה הגנאית הייתה בסדרה Games People Play בסוף 2005, עליה קיבלה מועמדות לשחקנית הטובה ביותר. התפקיד הגדול הראשון שלה בסרט היה ב- Mummy's Daughter, אחריו היא כיכבה בסרט Beyonce: The President's Daughter. היא כיכבה ביותר מ-20 סרטים. ב-2013, היא יצרה סרט משלה, The Diary of Imogen Brown.

=== נוליווד ===
בוארי עברה מסרטים גנאים אל נוליווד בסביבות שנת 2008. פריצת הדרך שלה הייתה בסרט Beyonce & Rihanna בתפקיד ביונסה לצד שחקנית נוליווד אומוטולה ג'לאדה אקיינדה אשר שיחקה את ריהאנה. הסרט היה ללהיט בניגריה וגם בגאנה. סרטי נוליווד בולטים אחרים ששיחקה בהם כוללים את Rough Rider, Beauty and the Beast, Holding Hope ו- Single and Married.

גם סדרות הסרטים ששיחקה מול שחקן נוליווד ג'ים אייקה זכו לפופולריות. הם כוללים את Hot Romance ו- Behind a Smile.

בשנת 2013 היא זכתה בפרס השחקנית הפאן אפריקאית הטובה ביותר בפרסי הבידור של ניגריה.

=== מועמדויות פרסים ===
בוארי הייתה מועמדת פעמיים לפרס השחקנית הטובה ביותר בפרסי האקדמיה האפריקאית לקולנוע, בשנים 2001 ו-2009. היא זכתה בפרס לשחקנית הפאן אפריקאית הטובה ביותר בפרסי הבידור של ניגריה, המכירים במצוינות בתעשיית הבידור האפריקאית. בשנת 2014, היא זכתה ב"פרס הכרה מיוחד" בפרסי הקהל לקולנוע "אפריקה מג'יק".

== חיים אישיים ==
בוארי הייתה בעבר במערכת יחסים עם הכדורגלן, מייקל אסיין, שחקן נבחרת גאנה וקבוצת צ'לסי מאנגליה. בשנת 2014, הייתה בזוגיות עם השחקן הנוליוודי, ג'ים אייקה, עמו כיכבה במספר סרטים. מאז, נולדו לבוארי שתי בנות תאומות, אך היא שומרת בסוד את זהות אביהן (לא הבנות של אייקה) ואת הסטטוס של מערכת היחסים שלה.

== פילמוגרפיה ==
<div class="mw-content-ltr">
</div>

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה גנאיות
קטגוריה:ילידות 1982
שנות ה-60 של המאה ה-6

שנות ה-60 של המאה ה-6 היו העשור השביעי של המאה ה-6, החלו ב-1 בינואר 560 והסתיימו ב-31 בדצמבר 569.

== אירועים בולטים בעולם ==

===מלחמה ופוליטיקה ===
====מלחמות====
* 561 – קרב קול דרם שבעקבותיו הורתה הכנסייה לקולומבה לצאת ולנצר אנשים כמספר ההרוגים בקרב.
* 567 – הגפידים נכבשים סופית על ידי הלומברדים והאווארים.

====סכסוכים לאומיים ואזוריים====
====אירועים פוליטיים משמעותיים====
* 561 – לאחר פטירת כלותאר הראשון ממלכתו חולקה בין 4 בנין.
* 562 – בליסאריוס עומד לדין בקונסטנטינופול בגין שחיתות.
* 567 – חאריברט, מלך פריז נפטר. ממלכתו חולקה בין 3 אחיו.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

 
==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-6
שנות ה-50 של המאה ה-6

שנות ה-50 של המאה ה-6 היו העשור השישי של המאה ה-6, החלו ב-1 בינואר 550 והסתיימו ב-31 בדצמבר 559.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
====אירועים פוליטיים משמעותיים====
* 553 - ועידת קונסטנטינופול השנייה - התקיימה מ-5 במאי ועד ל-2 ביוני.
* 558 - קונאל מק קומגאל מוכתר למלך דאל ריאטה
* 558 - לאחר פטירת כילדברט הראשון, אחיו כלותאר הראשון מאחד מחדש את כל ממלכת של כלוביס הראשון.

== כלכלה ==

== אסונות ==

* 551 - רעידת האדמה בביירות (551): ביירות ובתרון נהרסות ברעידת אדמה.
*551 - רעידת אדמה מחריבה את העיר קורינתוס.
* בליל ה-14 בדצמבר 557 מתרחשת רעידת אדמה בקונסטנטינופול. רעידת האדמה גרמה נזק רב לעיר שהייתה באותה העת בירת האימפריה הביזנטית. רעידת האדמה גרמה נזק לכנסיית איה סופיה אשר גרם לקריסת הכיפה של המבנה ב-7 במאי 558, וכן גרמה נזק כה רב לחומות של קונסטנטינופול עד כדי כך שהפולשים ההונים הצליחו לפלוש בקלות לעיר בשנה שלאחר מכן.

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

=== אדריכלות ===
* 558 - נשלמת בניית כנסיית סן ז'רמן דה פרה

=== ספרות ===
* 551 - יורדנס כותב בקונסטנטינופול את הגטיקה על ההיסטוריה של הגותים ומקורם

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-6
שנות ה-40 של המאה ה-6

שנות ה-40 של המאה ה-6 היו העשור החמישי של המאה ה-6, החלו ב-1 בינואר 540 והסתיימו ב-31 בדצמבר 549.

== אירועים בולטים בעולם ==

===מלחמה ופוליטיקה ===
====מלחמות====
 
====סכסוכים לאומיים ואזוריים====
 
====אירועים פוליטיים משמעותיים====
* 540 - הנזיר בנדיקטוס מנורסיה כותב את תקנון הנזיר שלו
* 542 - מגפה באימפריה ביזנטית. עד לשנת 542 מתו כ-25% מאוכלוסיית האימפריה הביזנטית.
== כלכלה ==

== אסונות ==

* סדרה של התפרצויות געשיות סביב שנת 540 לספירה גורמות לעלייה בתמותה באירופה ובקונסטנטינופול.
*על פי רשומות של פרוקופיוס ואחרים, התפרצות דבר שמתחילה במצרים ועוברת בדרכי סחר ימיות, מכה בקונסטנטינופול בשנת 542. שם נהרגים עשרות אלפים תושבים. המגפה מתפשטת למקומות נוספים ומוכרת בהמשך כמגפה היוסטיניאנית<ref></ref>.

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

=== אדריכלות ===
* 8 במאי 549 - נחנכת כנסיית סנט אפולינרה אין קלאסה ברוונה.

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-6
שנות ה-30 של המאה ה-6

שנות ה-30 של המאה ה-6 היו העשור הרביעי של המאה ה-6, החלו ב-1 בינואר 530 והסתיימו ב-31 בדצמבר 539.

== אירועים בולטים בעולם ==

===מלחמה ופוליטיקה ===
====מלחמות====
[[קרב קמלן]]
* 15 בספטמבר 533 – כוחות האימפריה הביזנטית בפיקודו של בליסאריוס מביסים את הונדלים בקרתגו
* 534 – הפרנקים כובשים את ממלכת הבורגונדים
* 31 בדצמבר 535 – האימפריה הביזנטית משלימה את כיבוש סיציליה
* 9 בדצמבר 536 – הביזנטים כובשים את רומא
* 537 - קרב קמלן - הקרב האחרון של המלך האגדי המלך ארתור, שבו נהרג על ידי בנו הלא חוקי סר מורדרד.
* 12 במרץ 538 – הגותים נסוגים לרוונה ובכך מסיימים את המצור שהטילו על העיר רומא

====סכסוכים לאומיים ואזוריים====
* 532 – מרידת ניקה בקונסטנטינופול.

====אירועים פוליטיים משמעותיים====
* 22 בספטמבר 530 – בוניפקיוס השני הופך לאפיפיור
* 2 בינואר 533 – מרקוריוס התמנה לאפיפיור ושינה את שמו ליוחנן השני, והוא הראשון ששינה את שמו לאחר הבחירה
* 535 – אפר כתוצאה מהתפרצות געשית אדירת ממדים באיסלנד מביא לעמעום אור השמש ולירידה גלובלית בטמפרטורה שגורמת לעשור זה להיות הקר ביותר באלפיים השנים האחרונות. כתוצאה מכך החלה תקופה של רעב המוני בחצי הכדור הצפוני.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

=== אדריכלות ===
[[יוסטיניאנוס הראשון חונך את כנסיית איה סופיה בקונסטנטינופול]]
* 27 בדצמבר 537 – יוסטיניאנוס הראשון חונך את כנסיית איה סופיה בקונסטנטינופול

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-6
שנות ה-20 של המאה ה-6

שנות ה-20 של המאה ה-6 היו העשור השלישי של המאה ה-6, החלו ב-1 בינואר 520 והסתיימו ב-31 בדצמבר 529.

== אירועים בולטים בעולם ==

===מלחמה ופוליטיקה ===
====מלחמות====
* 524 – קרב ווזנרונס, הצבא המאוחד של 4 בניו של כלוביס הראשון הביס את הבורגונדים. כלודומר נהרג בקרב.

====סכסוכים לאומיים ואזוריים====
* 11 בינואר 523 – פורצת "מרידת ניקה" בקונסטנטינופול

====אירועים פוליטיים משמעותיים====
* 525 – הנזיר דיוניסיוס אקסיגואוס מרומא המציא את שיטת ספירת הנוצרים "שנת אדוננו" (Anno Domini), וקבע את אותה שנה כשנת 525. המספר הסודר של כל השנים שקדמו לשנת 525 ניתן להן בדיעבד.

== כלכלה ==

== אסונות ==

* כנראה במועד כלשהו בין ה-20 במאי ל-29 במאי 526 – רעידת האדמה באנטיוכיה (526): רעידת אדמה חזקה באזור אנטיוכיה (אז בתחומי האימפריה הביזנטית). חוזקה מוערך בכ-7.0 ומספר הנהרגים ברעידת האדמה מוערך בכ-240 אלף.

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

=== ספרות ===
* 524 – פרסום ספר נחמת הפילוסופיה (Consolatio Philosophiae) של בואתיוס.

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-6
העשור השני של המאה ה-6

העשור השני של המאה ה-6 הוא העשור שהחל ב-1 בינואר 510 והסתיים ב-31 בדצמבר 519.

== אירועים בולטים בעולם ==

===מלחמה ופוליטיקה ===
====מלחמות====
 
====סכסוכים לאומיים ואזוריים====
====אירועים פוליטיים משמעותיים====
* 27 בנובמבר 511 – נפטר מלך הפרנקים כלוביס הראשון.
* 511 – לאחר פטירת כלוביס הראשון, ממלכתו מחולקת בין 4 בניו: כילדברט הראשון אשר ישב בפריז, כלותאר הראשון כמלך ממלכת סואסון, כלודומר אשר ישב באורליאן ותאודוריק הראשון אשר ישב בריימס.
* 518 – יוסטיניאנוס, בגיל 36 עולה לשלטון קיסרות רומא ומתחיל במפעל יצירת הקורפוס המשפטי.
 
== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

 
== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-6
העשור הראשון של המאה ה-6

העשור הראשון של המאה ה-6 הוא העשור שהחל ב-1 בינואר 500 והסתיים ב-31 בדצמבר 509.

== אירועים בולטים בעולם ==

===מלחמה ופוליטיקה ===
====מלחמות====
* 507 - כלוביס הראשון הביס את אלאריך השני, מלך הויזיגותים וכובש גאליה אקוויטניה.

====סכסוכים לאומיים ואזוריים====
====אירועים פוליטיים משמעותיים====
* 502 - נוסד מקדש נאנחווה

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

 
== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-6
אירה ברטמן

אירה ברטמן ו[[יותם כהן באופרה שיקוי האהבה]]
אירה ברטמן היא זמרת סופרן ישראלית.

==ביוגרפיה==
אירה ברטמן נולדה בעיר ריגה בלטביה ועלתה לישראל בשנת 1992. ברטמן למדה באולפן עברית בקיבוץ מעלה החמישה, שם אחת המורות שמעה אותה שרה בעברית, והתרשמה מאיכויות הקול שלה, והמליצה לה ללמוד פיתוח קול אצל שכנה שלה, מרים מלצר, שלימדה מקצוע זה באקדמיה למוסיקה ולמחול בירושלים. 

ברטמן התקבלה לאקדמיה וסיימה לימודי תואר ראשון במגמת פיתוח קול וזמרה. בזמן לימודיה בילתה שעות רבות בספריה והאזינה להקלטות וראתה סרטי-קול של אופרות, והחליטה שהיא רוצה להיות זמרת אופרה כמו מריה קאלאס, שהשפיעה עליה במיוחד. 

בין השנים 2000–2003 הייתה חברה בתוכנית מתן אופרה סטודיו של האופרה הישראלית החדשה. היא שרה ברסיטלים רבים ברחבי ישראל, והופיעה כסולנית עם תזמורות מובילות בישראל, בניהן התזמורת הסימפונית ירושלים, התזמורת הסימפונית הישראלית ראשון לציון, התזמורת הסימפונית חיפה, תזמורת נתניה הקאמרית הקיבוצית ועם אנסמבלים שונים.

באופרה הישראלית שרה, בין השאר, את קונסטנצה בחטיפה מן ההרמון, התפקיד הראשי ברוסלקה, ולנסיין בהאלמנה העליזה, פרסקיטה בכרמן, האחיינית הראשונה בפיטר גריימס, הכוהנת הגדולה באאידה, אנינה בלה טרוויאטה, אנה בנבוקו, קייט פינקרטון במאדאם באטרפליי והעלמה הראשונה בהפקה בימתית של מתאוס פסיון. כמו כן היא הופיעה בתפקיד אדינה באופרה שיקוי האהבה בהפקה הקהילתית של האופרה הישראלית באשקלון, שכונת גילה בירושלים ורמלה. ובשנת 2005 היא שרה את תפקיד האישה השנייה בבכורה העולמית של "מסע אל תום האלף" מאת יוסף ברדנשוילי וא.ב יהושע.

ברטמן הופיעה גם על במות אופרה ברחבי אירופה: באיטליה - באופרה של רומא, באופרה של קאליירי ובתיאטרון בליני; בגרמניה - בדויטש אופר של ברלין, ובאופרה של מנהיים; בצרפת - באופרה של שאטלה; בפולין - באופרה הממלכתית של וורשה; בבלגיה - באופרה של ליאז'; וברוסיה - באופרה של מוסקבה.
לאחרונה, היא הוסיפה לרפרטואר שלה זמרה ליטורגית; היא שרה בשתי סימפוניות של גוסטב מאהלר ואת אורטוריית חג המולד של יוהאן סבסטיאן באך בניצוחו של פיטר שראייר.

ברטמן היא זוכת מלגת יצחק בסר ומלגת ברוך גרבוב.
בשנת 2014, קיבלה את פרס לנדאו, המוענק על ידי מפעל הפיס לאמנים ויוצרים.

ברטמן נשואה לזמר האופרה יותם כהן, טנור. השניים מרבים להופיע ביחד.

==קישורים חיצוניים==
* [http://www.israel-opera.co.il/?CategoryID=181&ArticleID=185 אירה ברטמן באתר האופרה הישראלית]
* ענת מוניץ, [http://www.habama.co.il/Pages/Description.aspx?Subj=5&Area=1&ArticleId=31135 ריאיון: אירה ברטמן באלמנט שלה], הבמה, 29.01.2019
* [https://www.youtube.com/results?search_query=%D7%90%D7%99%D7%A8%D7%94+%D7%91%D7%A8%D7%98%D7%9E%D7%9F סרטונים בהם שרה ומתראיינת אירה ברטמן], יוטיוב

==הערות שוליים==

קטגוריה:זמרות אופרה ישראליות
קטגוריה:זמרות ישראליות במוזיקה הקלאסית
קטגוריה:זמרות סופרן ישראליות
קטגוריה:ישראליות ילידות לטביה
קטגוריה:ישראלים ילידי לטביה
קטגוריה:עולות בשנות ה-1990
קטגוריה:עולים בשנות ה-1990
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:זוכות פרס לנדאו לאמנויות הבמה
קטגוריה:זוכי פרס לנדאו לאמנויות הבמה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
מזג אוויר סגרירי (סדרת טלוויזיה)

מזג אוויר סגרירי (ברוסית: Ненастье) הוא שמה של סדרת טלוויזיה רוסית המבוססת על ספר באותו שם מאת אלכסיי איוואנוב.

אירועי הסדרה מתרחשים ברוסיה בתקופת שנות ה-90 של המאה ה-20. חבורת צעירים חוזרים לעירם לאחר המלחמה באפגניסטן, אך מגלים שהמדינה שעזבו זו לא המדינה שאליה הם חוזרים. ברית המועצות פינתה את מקומה למדינה בשם הפדרציה הרוסית וכדי להצליח עליהם לעבור תלאות רבות בדרך, בתקופה של חוסר יציבות כלכלית ומדינית.

הסדרה הופקה עבור תאגיד VGTRK לשידור ברשת רוסיה-1 החל מ-12 בנובמבר 2018.

בטקס פרסי נשר הזהב הרוסי ה-18, שנערך בינואר 2020, הסדרה זכתה בפרס נשר הזהב בקטגוריית פרס נשר הזהב הרוסי לסדרת טלוויזיה הטובה ביותר.

==קישורים חיצוניים==
* 

* [https://russia.tv/brand/show/brand_id/62385/ הסדרה] באתר רוסיה-1

==הערות שוליים==

קטגוריה:VGTRK: תוכניות וסדרות
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:תוכניות טלוויזיה שמתרחשות ברוסיה
קטגוריה:סדרות מתח רוסיות
קטגוריה:זוכי פרס נשר הזהב הרוסי
נועם לייש

נועם לייש (נולד ב-22 באוגוסט 1993) הוא כדורסלן עבר ישראלי ששיחק בעמדת הגארד.

== ביוגרפיה ==
לייש גדל בתמרת והחל את דרכו בקבוצת עמק יזרעאל בליגת העל לתיכונים. הוא שיחק באליפות אירופה דרג ב' כקפטן בנבחרת הנוער, ובהמשך בנבחרת העתודה של ישראל בכדורסל עמה השתתף באליפות אירופה. באליפות הוא העמיד ממוצעים של 10.5 נקודות, 3.1 ריבאונדים, 2 אסיסטים ו-1.5 חטיפות ב-25 דקות משחק., לאחר סיום התיכון בנובמבר 2011 עבר לשחק בארצות הברית במכללת מיין

לאחר כשנה חזר לייש לישראל וחתם באליצור קריית אתא מהליגה הלאומית תחת המאמן שרון אברהמי בקריית אתא שיחק לייש שנתיים כאשר בעונה הראשונה קלע בממוצע __ נק' למשחק יחד עם 2 ריב' ובעונתו השנייה בקבוצה קלע 9.7 נק', 2 ריב' ו-2 אס' בממוצע.

בעונת 2014-15 חתם לייש במכבי אשדוד באר טוביה מליגת העל בכדורסל לשלוש שנים. בעונתו הראשונה בקבוצה שיחק 5.9 דק' בממוצע בהן קלע 1.2 בממוצע.
בעונתו השנייה באשדוד לא הרבה לייש לשחק כאשר שותף בשני משחקים בהם קלע שלשה בודדת שלאחריה נפצע וגמר את העונה
לאחר הפסקה ארוכה עקב הפציעה חזר לייש לעונה שלישית באשדוד בה שותף ב-13 משחקים במהלכם קלע 2 נק' בממוצע למשחק. במהלך אותה עונה עבר למכבי קריית גת, גם היא מליגת העל, ושיחק בה 18 משחקים 15.5 דק' בממוצע וקלע 3.7 נק' למשחק. בסיום עונה זו ירדה קריית גת לליגה הלאומית לאחר שסיימה במקום האחרון

בעונת 2017–2018 חתם לייש בהפועל רמת גן-גבעתיים מהליגה הלאומית בה קלע 8.4 נק' ו-1.9 ריב' למשחק בממוצע.

בעונת 2018–2019 חתם בהפועל חיפה מהליגה הלאומית, במדיה קלע 9.4 נק', 2 ריב' ו-1.7 אס' למשחק בממוצע. בעונה זו סיים במקום הראשון בליגה באחוזים הקליעה מחוץ לקשת עם ממוצע של 44.12%

באוגוסט 2019 חתם בהפועל באר שבע מליגת העל.

בדצמבר 2019 עזב את הפועל באר שבע וחזר להפועל חיפה בה העמיד ממוצעים של 6.9 נק' ו-1 אס' למשחק ב-15 משחקים. בסיום העונה העפילה הקבוצה לליגת העל.

בעונת 2020/2021 הצטרף לייש למכבי אשדוד מהליגה הלאומית, במדיה העמיד ממוצעים של 8.4 נק' 1.1 אס' ו-1 ריב' למשחק ב-17.5 דק' בעונה זו סיימה הקבוצה במקום השני אך הודחה ברבע גמר הפלייאוף.

בעונת 2021/2022 הצטרף לייש לאליצור יבנה מהליגה הארצית.
==קישורים חיצוניים==

== הערות שוליים ==

קטגוריה:כדורסלנים ישראלים
קטגוריה:תמרת: אישים
קטגוריה:בוגרי התיכון החקלאי ויצו נהלל
קטגוריה:כדורסלני אליצור יבנה
קטגוריה:כדורסלני מכבי אשדוד
קטגוריה:כדורסלני הפועל חיפה
קטגוריה:כדורסלני הפועל רמת גן
קטגוריה:כדורסלני עירוני קריית אתא
קטגוריה:כדורסלני מכבי קריית גת
קטגוריה:ישראלים שנולדו ב-1993